रिपोर्ट में कहा गया कि फिल्म ‘पद्मावत’ में रणवीर सिंह का काम देखने के बाद सलमान ने फैसला किया कि ऐसी स्थिति में वीरता नहीं बल्कि विवेकता के साथ काम लेना चाहिए फिर भले ही यहां नायक एक दबंग ही क्यों न हो. दरअसल, सलमान और अरबाज ‘दबंग 3’ को दिसंबर के अंत में रिलीज करना चाहते थे. लेकिन जब उन्होंने देखा कि शाहरुख खान की फिल्म ‘जीरो’ के बाद अब रणवीर की फिल्म ‘सिम्बा’ रिलीज होगी तो उन्होंने दिसंबर में फिल्म रिलीज का आइडिया वहीं छोड़ दिया. अब सलमान और अरबाज के इस फैसले को सही भी माना जा रहा है क्योंकि वो ‘दबंग और ‘भारत’ इन दोनों फिल्मों की शूटिंग एक साथ करनेवाले हैं. ऐसे में इन्हें टाइम को लेकर काफी मैनेजमेंट करना होगा.